pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม และ Mr. Yoon Hee Keun ผู้บัญชาการตำรวจแห่งสาธารณรัฐเกาหลี ร่วมหารือความเป็นไปได้ในการเจรจาจัดทำความตก
วันพฤหัสบดีที่ 8 มิถุนายน 2566
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม และ Mr. Yoon Hee Keun ผู้บัญชาการตํารวจแห่งสาธารณรัฐเกาหลี ร่วมหารือความเป็นไปได้ในการเจรจาจัดทําความตก
....
วันนี้ (8 มิถุนายน 2566) เวลา 14.00 น. นายชยธรรม์ พรหมศร ปลัดกระทรวงคมนาคม มอบหมายให้ นายจิรุตม์ วิศาลจิตร อธิบดีกรมการขนส่งทงบก รักษาราชการแทนรองปลัดกระทรวงคมนาคม เป็นผู้แทนในการหารือกับ Mr. Yoon Hee Keun ผู้บัญชาการตํารวจ แห่งสาธารณรัฐเกาหลี (Commissioner General, Korean National Police Agency) พร้อมด้วยคณะผู้แทน Korean National Police Agency (KNPA) ในโอกาสเดินทางเยือนประเทศไทย โดยมี ผู้แทนกรมการขนส่งทางบก กรมเอเชียตะวันออก กระทรวงการต่างประเทศ และกองการต่างประเทศ สํานักงานปลัดกระทรวงคมนาคม เข้าร่วมหารือ ณ ห้องประชุมกระทรวงคมนาคม
นายจิรุตม์ วิศาลจิตร กล่าวว่า ที่ประชุมได้หารือเกี่ยวกับข้อเสนอของฝ่ายเกาหลีในการพิจารณาความเป็นไปได้เพื่อการยอมรับใบอนุญาตขับรถภายในประเทศระหว่างประเทศไทยและสาธารณรัฐเกาหลี (Mutual Recognition of Driving License) ซึ่งกรมการขนส่งทางบก (ขบ.) กระทรวงคมนาคม และ KNPA มีอํานาจหน้าที่กํากับดูแลใบอนุญาตขับรถภายในประเทศ ถือเป็นโอกาสอันดีในการพิจารณาข้อริเริ่มดังกล่าวร่วมกัน แม้ในปัจจุบันทั้งไทยและเกาหลีเป็นภาคีอนุสัญญาว่าด้วยการจราจรทางถนน ค.ศ. 1949 (UN Convention on Road Traffic done at Geneva 1949) และยอมรับ International Driving Permit (IDP) ที่ออกภายใต้อนุสัญญาดังกล่าวระหว่างกันแล้ว แต่ IDP ภายใต้อนุสัญญาฯ มีผลใช้บังคับเพียง 1 ปี ดังนั้น จึงเห็นว่าการยอมรับใบอนุญาตขับรถภายในประเทศ (Domestic Driving License) ระหว่างสองประเทศจะช่วยอํานวยความสะดวกด้านการเดินทางและท่องเที่ยวระหว่างสองประเทศได้มากยิ่งขึ้น นอกจากนี้ ฝ่ายไทยรับทราบข้อเสนอของฝ่ายเกาหลีที่เสนอให้มีการยอมรับใบอนุญาตขับขี่ภายในประเทศระหว่างกัน และยินดีที่จะนําข้อเสนอดังกล่าวไปหารือร่วมกับหน่วยงานที่เกี่ยวข้องต่อไป พร้อมทั้งให้มีการแลกเปลี่ยนข้อมูลที่เกี่ยวข้อง ทั้งด้านกฎหมายและกฎระเบียบใบอนุญาตขับรถผ่านผู้ประสานงานของทั้งสองฝ่าย ทั้งนี้ ข้อมูลของกรมเอเชียตะวันออก รายงานว่าในปี 2565 นักท่องเที่ยวเกาหลีใต้เดินทางมาไทย 538,766 คน มากเป็นลําดับที่ 3 ของนักท่องเที่ยวต่างชาติทั้งหมด รองจากมาเลเซียและอินเดีย ในขณะที่นักท่องเที่ยวไทยเดินทางไปเกาหลีใต้ 179,259 คน มากเป็นลําดับที่ 6 ของนักท่องเที่ยวต่างชาติทั้งหมด โดยในช่วงก่อนสถานการณ์การแพร่ระบาด COVID-19 มีนักท่องเที่ยวเกาหลีใต้เดินทางมาไทยประมาณ 1.8 ล้านคนต่อปี และนักท่องเที่ยวไทยเดินทางไปเกาหลีใต้ประมาณ 5.7 แสนคนต่อปี
รัฐบาลไทย-ข่าวทำเนียบรัฐบาล-กรมเจ้าท่า ให้การต้อนรับคณะผู้แทนสหภาพยุโรป (EU) ประจำประเทศไทยในโอกาสเดินทางมาเยือนกรมเจ้าท่า
วันพฤหัสบดีที่ 8 มิถุนายน 2566
กรมเจ้าท่า ให้การต้อนรับคณะผู้แทนสหภาพยุโรป (EU) ประจําประเทศไทยในโอกาสเดินทางมาเยือนกรมเจ้าท่า
...
กรมเจ้าท่า ให้การต้อนรับคณะผู้แทนสหภาพยุโรป (EU) ประจําประเทศไทยในโอกาสเดินทางมาเยือนกรมเจ้าท่า
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม ให้การต้อนรับคณะผู้แทนสหภาพยุโรป (EU) ประจําประเทศไทย นําโดยนาย Petros Sourmelis อัครราชทูตที่ปรึกษาด้านการค้าและเศรษฐกิจ พร้อมด้วยผู้แทนจากสถานทูตและเจ้าหน้าที่ที่เกี่ยวข้อง เพื่อหารือเกี่ยวกับข้อเสนอของ EU ต่อการปรับปรุงยุทธ์ศาสตร์การลดการปล่อยก๊าซเรือนกระจก (GHG) ภายใต้กรอบองค์การทางทะเลระหว่างประเทศ (International Maritime Organization: IMO) เมื่อวันที่ 7 มิถุนายน 2566 ณ ห้องประชุมชั้น 10 อาคาร 162 ปี กรมเจ้าท่า
กรมเจ้าท่า ในฐานะหน่วยงานภาครัฐที่กํากับดูแลระบบขนส่งโดยสารสาธารณะทางน้ํา ของประเทศไทยให้มีความปลอดภัย ทันสมัย และสะดวกรวดเร็วมาอย่างต่อเนื่อง ได้ร่วมพูดคุยกับคณะฯ ซึ่งมีประเด็นสําคัญในด้านการปรับปรุงแก้ไขยุทธศาสตร์การลดการปล่อยก๊าซเรือนกระจก (GHG Strategy) ซึ่งทาง EU จะเสนอมาตรการระยะกลางในการลดก๊าซเรือนกระจกในการประชุมคณะกรรมการด้านสิ่งแวดล้อมของ IMO (MEPC) ครั้งที่ 80 ซึ่งจะจัดขึ้นระหว่างวันที่ 3 - 7 กรกฎาคม 2566 โดยกลยุทธ์ดังกล่าวคาดหวังให้การปล่อยก๊าซเรือนกระจกจากเรือถึงจุดสูงสุดอย่างเร็วที่สุดและลดลงมาอย่างต่อเนื่องจนเป็นศูนย์ภายในปี ค.ศ. 2050 (พ.ศ. 2593) รวมถึงการเสนอมาตรการระยะกลางเพื่อลดการปล่อยก๊าซเรือนกระจก ซึ่งจะเป็นประโยชน์ต่อการเตรียมการเข้าร่วมการประชุมภายใต้กรอบ IMO และการดําเนินการของไทยเพื่อบรรลุเป้าหมายความเป็นกลางทางคาร์บอนในปี ค.ศ. 2050 และการปล่อยก๊าซเรือนกระจกให้เป็นศูนย์ภายในปี ค.ศ. 2065 นอกจากนี้ ยังเป็นโอกาสในแลกเปลี่ยนความเห็นต่อข้อเสนอมาตรการทางเทคนิคและเศรษฐกิจที่เหมาะสมต่อมาตรการระยะกลาง-ยาว ของ IMO ซึ่งรวมถึงความมุ่งมั่นในการแก้ไขปัญหาสภาพภูมิอากาศ โดยมีระดับความพร้อมของประเทศสมาชิกในด้านเทคโนโลยี บุคลากร และทุนในการดําเนินการเปลี่ยนผ่านมาตรการที่แตกต่างกัน
ทั้งนี้ การเข้าพบดังกล่าวนับเป็นโอกาสในการสร้างความสัมพันธ์อันดีกับกรมเจ้าท่าและคณะผู้แทนสหภาพยุโรป (EU) และยังเป็นโอกาสที่ประเทศไทยจะได้หารือเกี่ยวกับประเด็นการเก็บภาษีคาร์บอนซึ่งอาจส่งผลกระทบกับการสร้างโครงสร้างพื้นฐานทางน้ํา รวมถึงการพาณิชย์นาวีของไทย และรับฟังถึงแนวทางหรือนโยบาย เพื่อเป็นข้อมูลประกอบการตัดสินใจของไทยในการประชุมของ IMO รวมถึงสิ่งที่ไทยสามารถผสานความร่วมมือในอนาคตได้ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมงาน International Chanthaburi Gems and Jewelry Festival 2023
วันพฤหัสบดีที่ 8 มิถุนายน 2566
08/06/2566
โฆษกรัฐบาลเผย นายกฯ ส่งเสริมงาน International Chanthaburi Gems and Jewelry Festival 2023
โฆษกรัฐบาลเผย นายกฯ ส่งเสริมงาน International Chanthaburi Gems and Jewelry Festival 2023 พร้อมกิจกรรม Gems Tour ชมพระแม่ประดับพลอย 2 แสนเม็ด โบราณสถาน และเหมืองพลอย เชื่อมั่นกระตุ้นเศรษฐกิจ การค้าและการท่องเที่ยว
วันนี้ (8 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการเตรียมความพร้อมจัดงานเทศกาลนานาชาติพลอยและเครื่องประดับจันทบุรี 2023 (International Chanthaburi Gems and Jewelry Festival 2023) ระหว่างวันที่ 7 - 11 ธันวาคม 2566 ใน 3 สถานที่จัดงาน ได้เเก่ ศูนย์ส่งเสริมอัญมณีและเครื่องประดับจันทบุรี บริเวณร้านเคพี จิวเวลรี่ เซ็นเตอร์ และบริเวณตลาดพลอย ถนนศรีจันทร์ เพื่อยกระดับตลาดพลอยจันท์สู่ตลาดพลอยมาตรฐาน พร้อมพัฒนาศักยภาพผู้ประกอบการให้มีความเข้มแข็ง เพิ่มขีดความสามารถในการแข่งขัน ควบคู่การส่งเสริมการท่องเที่ยว
โฆษกประจําสํานักนายกรัฐมนตรี กล่าวว่า สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือ GIT คาดการณ์ว่าปีนี้ ผู้ประกอบการการค้าพลอย อัญมณี และเครื่องประดับในจังหวัดจันทบุรี ภาคตะวันออก และผู้ประกอบการที่สนใจ ทั้งไทย และต่างประเทศ จะสนใจนําสินค้ามาจัดแสดงและจัดจําหน่ายมากเป็นพิเศษ ซึ่งเบื้องต้นกําหนดไว้ประมาณ 300 คูหา ทั้งนี้ ภายในงานยังมีกิจกรรมอื่น ๆ ที่น่าสนใจ ได้แก่
- นิทรรศการงานประกวดออกแบบเครื่องประดับ ครั้งที่ 17
- นิทรรศการเครื่องประดับ Gems Treasure
- นิทรรศการเครื่องประดับผู้ประกอบการจันทบุรี
- สัมมนาเพิ่มศักยภาพของผู้ประกอบธุรกิจอัญมณีและเครื่องประดับ ด้านการตลาด การค้าออนไลน์ และการออกแบบ
- จัดกิจกรรม BWC Business Matching การจับคู่ธุรกิจ ภายใต้โครงการซื้อด้วยความมั่นใจ (Buy with Confidence)
- การบริการตรวจสอบอัญมณีและเครื่องประดับ โดย GIT
สําหรับผู้ที่สนใจสมัครเข้าร่วมงานเทศกาลนานาชาติพลอยและเครื่องประดับจันทบุรี 2023 สามารถสมัครได้ตั้งแต่วันนี้เป็นต้นไป เเละสอบถามข้อมูลเพิ่มเติมได้ที่ https://git.or.th/th/about/18/183/detail/2647
นอกจากนี้ มีกิจกรรมพิเศษ "Gems Tour" อาสนวิหารพระนางมารีอาปฏิสนธินิรมล (พระแม่ประดับพลอยกว่า 200,000 เม็ด) ชมโบราณสถานที่สําคัญของจังหวัดจันทบุรี การทําเหมืองพลอย โดยได้รับความร่วมมือจากโรงแรมในจังหวัดจันทบุรี ลดราคาให้เป็นพิเศษในช่วงการจัดงาน เพื่อกระตุ้นการค้า และการท่องเที่ยวในจังหวัด
“นายกรัฐมนตรีชื่นชมแนวคิดในการจัดงาน ฯ เพื่อกระตุ้นเศรษฐกิจและการท่องเที่ยว และเป็นโอกาสสําคัญทางการค้าให้กับผู้ประกอบการไทย ได้นําเสนอและจําหน่ายสินค้าแก่ผู้บริโภคในงาน ทั้งชาวไทย และชาวต่างประเทศ โดยนายกรัฐมนตรีขอบคุณการทํางานของหน่วยงานที่เกี่ยวข้องที่จัดเทศกาลประชาสัมพันธ์เกี่ยวกับอุตสาหกรรมอัญมณีและเครื่องประดับรวมทั้งจัดกิจกรรมกระตุ้นความตื่นตัวของผู้ประกอบการ ทั้งนี้เชื่อมั่นว่า อัญมณีและเครื่องประดับเป็นอีกหนึ่งอุตสากรรรมไทยมีศักยภาพและสามารถสร้างมูลค่าเพิ่มทางเศรษฐกิจได้อีกมาก” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สนับสนุนความร่วมมือในการส่งเสริมการท่องเที่ยวตลาดต่างประเทศ
วันพฤหัสบดีที่ 8 มิถุนายน 2566
08/06/2566
​โฆษกรัฐบาลเผย นายกฯ สนับสนุนความร่วมมือในการส่งเสริมการท่องเที่ยวตลาดต่างประเทศ
เน้นดึงดูดนักท่องเที่ยวศักยภาพและท่องเที่ยวเชิงสุขภาพ ปลื้มจํานวนนักท่องเที่ยวต่างชาติเข้าไทย 5 เดือน กว่า 10 ล้านคน เชื่อมั่นในภาพรวมเป็นไปตามเป้าหมาย
วันนี้ (8 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์การท่องเที่ยวไทยของนักท่องเที่ยวต่างชาติ และยินดีเป็นอย่างยิ่งที่มีนักท่องเที่ยวต่างชาติเที่ยวไทยสะสมแล้วกว่า 10 ล้านคน พร้อมขอบคุณหน่วยงานที่เกี่ยวข้องเดินหน้าความร่วมมือส่งเสริมการท่องเที่ยวตลาดต่างประเทศในปีท่องเที่ยวไทย 2566 ทําการตลาดเชิงรุก เน้นดึงดูดกลุ่มนักท่องเที่ยวที่มีกําลังซื้อสูงและส่งเสริมการท่องเที่ยวเชิงสุขภาพ (Health and Wellness Tourism) ตอบโจทย์พฤติกรรมการท่องเที่ยวในปัจจุบัน
โฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) ร่วมกับบริษัท Visa Worldwide Pte. Ltd จัดทําบันทึกข้อตกลงความร่วมมือ (MOU) ส่งเสริมการท่องเที่ยวตลาดต่างประเทศในปีท่องเที่ยวไทย 2566 ผ่านการสนับสนุนกิจกรรมท่องเที่ยวดึงดูดกลุ่มนักท่องเที่ยวที่มีกําลังซื้อสูง และส่งเสริมการท่องเที่ยวเชิงสุขภาพในกลุ่มตลาดระยะใกล้ โดยมีกรอบความร่วมมือ 4 หัวข้อ ประกอบด้วย 1) CO-Event จัดงานและพัฒนาสินค้าและบริการด้านการท่องเที่ยวร่วมกันผ่าน 2 โครงการหลัก ได้แก่ Amazing Thailand Grand Sale (ATGS) กระตุ้นการใช้จ่ายและส่งเสริมภาพลักษณ์ไทยให้เป็น 1 ใน 5 เมืองท่องเที่ยวด้านการชอปปิ้ง และ Health & Wellness Tourism ในช่วงเดือนมีนาคม-กันยายน 2566 2) CO-Communication ประชาสัมพันธ์สินค้าและบริการด้านการท่องเที่ยวควบคู่กับ Soft Power (5F) 3) CO-Increase Number of Tourist กระตุ้นจํานวนนักท่องเที่ยวจากตลาดศักยภาพที่มีอัตราฟื้นตัวได้ดี โดยเฉพาะกลุ่มประเทศระยะใกล้ และ 4) Value Added by VISA กระตุ้นการใช้จ่ายและการเดินทางของนักท่องเที่ยว
โฆษกประจําสํานักนายกรัฐมนตรี กล่าวเพิ่มเติมว่า ททท. มุ่งขับเคลื่อนการท่องเที่ยวไทยให้ฟื้นตัวทั้งเชิงคุณภาพและบรรลุเป้าหมายเชิงรายได้มากกว่าเชิงปริมาณ โดยตั้งเป้าหมายอุตสาหกรรมท่องเที่ยว ปี 2566 ฟื้นตัวในอัตราร้อยละ 80 ของปี 2562 ซึ่งคาดว่าจะมีรายได้รวมสูงสุดอยู่ที่ 2.38 ล้านล้านบาท จากสัดส่วนจํานวนนักท่องเที่ยวต่างชาติ 25 - 30 ล้านคน โดยล่าสุด จํานวนนักท่องเที่ยวชาวต่างชาติเที่ยวไทยสะสมแล้ว 10,448,481 คน (ตั้งแต่วันที่ 1 มกราคม – 28 พฤษภาคม 2566) สร้างรายได้จากการใช้จ่ายของนักท่องเที่ยวต่างชาติแล้ว 431,599 ล้านบาท และคาดว่าภาพรวมปี 2566 จะเป็นไปตามเป้าหมายที่วางไว้
“นายกรัฐมนตรีขอบคุณหน่วยงานที่เกี่ยวข้อง ร่วมกันขานรับแนวนโยบายของรัฐบาลในการพลิกฟื้นเศรษฐกิจด้วยการท่องเที่ยว และวางแนวทางทําการตลาดเชิงรุก ดึงดูดนักท่องเที่ยวต่างชาติให้เดินทางมาท่องเที่ยวยังประเทศไทยแล้วถึงกว่า 10 ล้านคน นายกรัฐมนตรีเชื่อมั่นในศักยภาพของไทย ซึ่งเป็นจุดหมายปลายทางหลักในภูมิภาคเอเชียแปซิฟิกที่นักท่องเที่ยวต่างชาตินิยมเดินทางมา ประกอบกับแนวทางกลยุทธ์การส่งเสริมการท่องเที่ยวของรัฐบาล จะเป็นแรงขับเคลื่อนให้อุตสาหกรรมการท่องเที่ยวไทยฟื้นตัวได้อย่างเข้มแข็ง และสนับสนุนการเติบโตทางเศรษฐกิจของประเทศในระยะยาว” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมร่วมชมการแสดงละครเพลงอุปรากรเกาหลี (Korean Opera) เรื่อง THE WEDDING DAY "วันแต่งงาน" เนื่องในโอกาสวันครบรอบความสัมพันธ์ 65 ปี ไทย-เกาหลี
วันพฤหัสบดีที่ 8 มิถุนายน 2566
รัฐมนตรีว่าการกระทรวงวัฒนธรรมร่วมชมการแสดงละครเพลงอุปรากรเกาหลี (Korean Opera) เรื่อง THE WEDDING DAY "วันแต่งงาน" เนื่องในโอกาสวันครบรอบความสัมพันธ์ 65 ปี ไทย-เกาหลี
รัฐมนตรีว่าการกระทรวงวัฒนธรรมร่วมชมการแสดงละครเพลงอุปรากรเกาหลี (Korean Opera) เรื่อง THE WEDDING DAY "วันแต่งงาน" เนื่องในโอกาสวันครบรอบความสัมพันธ์ 65 ปี ไทย-เกาหลี
รัฐมนตรีว่าการกระทรวงวัฒนธรรมร่วมชมการแสดงละครเพลงอุปรากรเกาหลี (Korean Opera) เรื่อง THE WEDDING DAY "วันแต่งงาน" เนื่องในโอกาสวันครบรอบความสัมพันธ์ 65 ปี ไทย-เกาหลี
เมื่อวันที่ 7 มิถุนายน 2566 นายอิทธิพล คุณปลื้ม รัฐมนตรีว่าการกระทรวงวัฒนธรรมร่วมชมการแสดงละครเพลงอุปรากรเกาหลี (Korean Opera) เรื่อง THE WEDDING DAY "วันแต่งงาน" เนื่องในโอกาสวันครบรอบความสัมพันธ์ 65 ปี ไทย-เกาหลี และมอบช่อดอกไม้ให้แก่ตัวแทนนักแสดง โดยมี นายมุน ซึง-ฮย็อน (H.E. Mr. Moon Seoung-hyun) เอกอัครราชทูตสาธารณรัฐเกาหลีประจําประเทศไทย โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม พล.อ.บัณฑิตย์ มลายอริศูนย์ นายกสมาคมทหารผ่านศึกเกาหลี ในพระบรมราชูปถัมภ์ ผู้แทนจากหน่วยงานที่เกี่ยวข้อง และประชาชนผู้สนใจเข้าร่วมงาน ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-สธ.มอบหนังสือรับรองแก่ผู้ขนส่งน้ำแข็ง ที่ผ่านการประเมินระบบขนส่งน้ำแข็งปลอดภัย
วันพฤหัสบดีที่ 8 มิถุนายน 2566
สธ.มอบหนังสือรับรองแก่ผู้ขนส่งน้ําแข็ง ที่ผ่านการประเมินระบบขนส่งน้ําแข็งปลอดภัย
รองปลัดกระทรวงสาธารณสุข มอบหนังสือรับรองและสติ๊กเกอร์ติดรถแก่ผู้ขนส่งน้ําแข็งที่จําหน่ายภายในกระทรวงสาธารณสุข ที่ผ่านการประเมินในโครงการต้นแบบระบบขนส่งน้ําแข็งปลอดภัย เพื่อสร้างความมั่นใจให้กับผู้บริโภค
รองปลัดกระทรวงสาธารณสุข มอบหนังสือรับรองและสติ๊กเกอร์ติดรถแก่ผู้ขนส่งน้ําแข็งที่จําหน่ายภายในกระทรวงสาธารณสุข ที่ผ่านการประเมินในโครงการต้นแบบระบบขนส่งน้ําแข็งปลอดภัย เพื่อสร้างความมั่นใจให้กับผู้บริโภค พร้อมจัดทําคู่มือการขนส่งน้ําแข็งให้สํานักงานสาธารณสุขทั่วประเทศนําไปขยายผล
วันนี้ (8 มิถุนายน 2566) ที่ สํานักงานปลัดกระทรวงสาธารณสุข นายแพทย์ยงยศ ธรรมวุฒิ รองปลัดกระทรวงสาธารณสุข มอบหนังสือรับรองและสติ๊กเกอร์ติดรถแก่ผู้ขนส่งน้ําแข็งที่ผ่านการประเมินในโครงการต้นแบบระบบขนส่งน้ําแข็งปลอดภัย กระทรวงสาธารณสุข และกล่าวว่า กระทรวงสาธารณสุข โดยสํานักส่งเสริมและสนับสนุนอาหารปลอดภัย ได้จัดโครงการต้นแบบระบบขนส่งน้ําแข็งปลอดภัย เพื่อให้สถานประกอบการและรถขนส่งน้ําแข็งจัดการระบบขนส่งน้ําแข็งให้เป็นไปตามมาตรฐาน ผู้บริโภคได้บริโภคน้ําแข็งที่สะอาดปลอดภัย โดยนําร่องจัดอบรมให้ความรู้กับผู้ขนส่งและผู้เกี่ยวข้องที่จําหน่ายน้ําแข็งภายในกระทรวงสาธารณสุข เมื่อวันที่ 28 เมษายน – 31 พฤษภาคม 2566 ที่ผ่านมา แยกเป็น รถขนส่งส่วนบุคคลจํานวน 5 คัน และรถขนส่งจากโรงน้ําแข็ง 3 คัน โดยได้รับความร่วมมือจากกรมอนามัย สุ่มตรวจหาเชื้อโคลิฟอร์มแบคทีเรียในน้ําแข็ง มือผู้ขนส่ง และภาชนะใส่น้ําแข็ง
ผลการตรวจประเมิน พบว่า มีรถขนส่งที่ผ่านเกณฑ์ 7 คัน แบ่งเป็น รถขนส่งส่วนบุคคล 4 คัน ได้แก่รถขนส่งน้ําแข็งของ นายนพณรงค์ นาคบูรณะ, นายอํานาจ ชัยวงศ์เวช, นายพิษณุ วงศ์ษา และนายสังวาลย์ ปานพงษ์ และรถขนส่งจากโรงน้ําแข็ง 3 คัน ได้แก่ โรงน้ําแข็งร่วมพัฒนาน้ําแข็งหลอด จํากัด (ปอไพศาลน้ําแข็ง), โรงน้ําแข็งบริษัทอุตสาหกรรมน้ําแข็งไทย จํากัด และโรงน้ําแข็งวรภัทร จํากัด จึงได้มอบหนังสือรับรองและสติ๊กเกอร์ติดรถขนส่งน้ําแข็ง เพื่อเป็นต้นแบบระบบขนส่งน้ําแข็งที่สะอาดและปลอดภัย สร้างความมั่นใจให้กับผู้บริโภค
ทั้งนี้ สํานักส่งเสริมและสนับสนุนอาหารปลอดภัย ได้จัดทําคู่มือแนวทางการปฏิบัติสําหรับขนส่งน้ําแข็งส่งให้กับสํานักงานสาธารณสุขจังหวัดทั่วประเทศ เพื่อใช้จัดอบรมให้กับผู้ประกอบการในพื้นที่ รวมทั้งสามารถดาวน์โหลดได้ทางเว็บไซต์ www.foodsafety.moph.go.th
********************************** 8 มิถุนายน 2566
รัฐบาลไทย-ข่าวทำเนียบรัฐบาล-รองปลัดดีอีเอส บรรยายพิเศษในงานสัมมนา The Future of Legal Transformation 2023
วันพฤหัสบดีที่ 8 มิถุนายน 2566
รองปลัดดีอีเอส บรรยายพิเศษในงานสัมมนา The Future of Legal Transformation 2023
รองปลัดดีอีเอส บรรยายพิเศษในงานสัมมนา The Future of Legal Transformation 2023
วันนี้ (8 มิ.ย.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรพิเศษในหัวข้อ "การพัฒนาสังคมเศรษฐกิจดิจิทัล" ในงานสัมมนาการขับเคลื่อนการปฏิรูปกฎหมาย มุ่งสู่ผลสัมฤทธิ์อย่างเป็นรูปธรรม "The Future of Legal Transformation 2023" จัดโดยสํานักงาน ป.ย.ป. เพื่อสร้างการรับรู้ผลการขับเคลื่อนการปฏิรูปกฎหมายในประเด็นสําคัญเร่งด่วนตามเป้าหมายของยุทธศาสตร์ชาติ และร่วมแลกเปลี่ยนความคิดเห็นเพื่อกําหนดทิศทางและกรอบแนวทางการปฎิรูปกฎหมายในอนาคต โดยมีผู้แทนจากหน่วยงานทั้งภาครัฐและภาคเอกชน ร่วมงาน ณ ห้อง Sapphire Ballroom ชั้น 7 โรงแรม Novotel Bangkok Platinum ประตูน้ํา
____________________
รัฐบาลไทย-ข่าวทำเนียบรัฐบาล-โอกาสมาแล้ว “ทิพานัน”ชวนคนไทยไปฝึกงานที่ญี่ปุ่น  พร้อมรับเบี้ยเลี้ยง ค่าที่พัก ค่าน้ำ-ค่าไฟฟรี  ฝึกครบ 3 ปี รับเงินกลับบ้านกว่า 1.5 แสนบาท
วันพฤหัสบดีที่ 8 มิถุนายน 2566
08/06/2566
โอกาสมาแล้ว “ทิพานัน”ชวนคนไทยไปฝึกงานที่ญี่ปุ่น  พร้อมรับเบี้ยเลี้ยง ค่าที่พัก ค่าน้ํา-ค่าไฟฟรี  ฝึกครบ 3 ปี รับเงินกลับบ้านกว่า 1.5 แสนบาท
โอกาสมาแล้ว “ทิพานัน”ชวนคนไทยไปฝึกงานที่ญี่ปุ่น  พร้อมรับเบี้ยเลี้ยง ค่าที่พัก ค่าน้ํา-ค่าไฟฟรี  ฝึกครบ 3 ปี รับเงินกลับบ้านกว่า 1.5 แสนบาท
วันที่ 8 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ความสําคัญต่อการนโยบายพัฒนาฝีมือแรงงานทัดเทียมกับมาตรฐานของนานาชาติ โดยการจัดส่งผู้ฝึกงานให้กับประเทศญี่ปุ่น เพื่อให้ผู้หางานได้พัฒนาฝีมือ และผู้ฝึกงานยังได้รับเบี้ยเลี้ยงสูงกว่าค่าจ้างที่ได้รับในประเทศ
น.ส.ทิพานัน กล่าวว่า เป็นข่าวดีที่กรมการจัดหางาน เปิดรับสมัครคัดเลือกผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและก่อสร้าง ผ่านองค์กร IM Japan ปี 2566 ครั้งที่ 4 จึงขอเชิญชวนผู้สนใจสมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ -18 มิถุนายน 2566 สอบคัดเลือก ณ ศูนย์สอบกรุงเทพมหานคร โดยผู้ที่ผ่านการคัดเลือกเป็นผู้ฝึกปฏิบัติงานเทคนิคฯ เดือนแรกจะได้รับเบี้ยเลี้ยง 80,000 เยน หรือประมาณ 19,893 บาท ค่าที่พัก ค่าน้ํา-ค่าไฟ ฟรี และเดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น และ เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 149,170 บาท (อัตราแลกเปลี่ยน ณ วันที่ 5 มิถุนายน 2566) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย
รองโฆษกประจําสํานักนายกรัฐมนตรี กล่าวว่า พี่น้องประชาชนที่ประสงค์สมัครคัดเลือกผู้ฝึกงานเทคนิคในประเทศญี่ปุ่น สามารถสมัครสอบได้ที่เว็บไซต์ toea.doe.go.th โดยจะประกาศรายชื่อผู้มีสิทธิสอบ ในวันที่ 23 มิถุนายน 2566 ทางเว็บไซต์ doe.go.th/prd หรือเว็บไซต์ doe.go.th/overseas และเพจ facebook : IMthailand สามารถสอบถามรายละเอียดเพิ่มเติม ได้ที่กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือ สํานักงานจัดหางาน กรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
“พล.อ.ประยุทธ์เล็งเห็นความสําคัญของการส่งผู้ฝึกงานไปประเทศญี่ปุ่น เพื่อพัฒนาฝีมือแรงงานให้เกิดประสิทธิภาพในการทํางานมากยิ่งขึ้น ได้รับการถ่ายทอดเทคโนโลยีที่ทันสมัย เพื่อนําความรู้กลับมาพัฒนาประเทศ อีกทั้งยังแก้ปัญหาการว่างงานในประเทศได้อีกด้วย”รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-SME D Bank เดินหน้าหนุนเอสเอ็มอี จ.บึงกาฬ คว้าโอกาสเติบโตก้าวกระโดด จัดโปรสุดปัง! เติมทุนรับฟรีบัตรเติมน้ำมัน 5 พันบาท เงินฝากดอกเบี้ยสูง 2%ต่อปี
วันพฤหัสบดีที่ 8 มิถุนายน 2566
08/06/2566
SME D Bank เดินหน้าหนุนเอสเอ็มอี จ.บึงกาฬ คว้าโอกาสเติบโตก้าวกระโดด จัดโปรสุดปัง! เติมทุนรับฟรีบัตรเติมน้ํามัน 5 พันบาท เงินฝากดอกเบี้ยสูง 2%ต่อปี
เมื่อวันที่ 1 มิถุนายน 2566 ที่ผ่านมา SME D Bank ได้เปิดสาขาใหม่ ณ จังหวัดบึงกาฬ ซึ่งเป็นสาขาลําดับที่ 96 ของธนาคาร สนับสนุนผู้ประกอบการเอสเอ็มอีในท้องถิ่นเข้าถึงแหล่งทุน นําไปใช้ลงทุน ปรับปรุง ขยาย หรือเสริมสภาพคล่องในธุรกิจ รองรับการเติบโตเศรษฐกิจ
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ทํางานเชิงรุกเดินหน้าสนับสนุนผู้ประกอบการเอสเอ็มอีไทยทั่วประเทศ เข้าถึงบริการจาก SME D Bank เพื่อคว้าโอกาสเติบโตได้เต็มศักยภาพตามการขยายตัวทางเศรษฐกิจในพื้นที่ ก่อประโยชน์เกิดการกระจายรายได้ สร้างงาน สร้างอาชีพ ขับเคลื่อนเศรษฐกิจไทยเติบโตอย่างยั่งยืน โดยล่าสุด เมื่อวันที่ 1 มิถุนายน 2566 ที่ผ่านมา SME D Bank ได้เปิดสาขาใหม่ ณ จังหวัดบึงกาฬ ซึ่งเป็นสาขาลําดับที่ 96 ของธนาคาร สนับสนุนผู้ประกอบการเอสเอ็มอีในท้องถิ่นเข้าถึงแหล่งทุน นําไปใช้ลงทุน ปรับปรุง ขยาย หรือเสริมสภาพคล่องในธุรกิจ รองรับการเติบโตของเศรษฐกิจ จ.บึงกาฬ ที่กําลังได้รับอานิสงส์ความนิยมด้านการท่องเที่ยว รวมถึง ในอนาคต จะเชื่อมต่อเครือข่ายโลจิสติกส์ ทางบก ทางน้ํา และทางอากาศ จาก จ.บึงกาฬ ไปยังจังหวัดใกล้เคียง ต่อเนื่องถึงการค้าชายแดน
ทั้งนี้ เนื่องในโอกาสเปิดสาขาใหม่ จ.บึงกาฬ จึงจัด 2 โปรโมชั่นสุดพิเศษ เมื่อใช้บริการ SME D Bank สาขาบึงกาฬ ตั้งแต่วันนี้ ถึง 31 สิงหาคม 2566 รับสิทธิประโยชน์พิเศษ ได้แก่ 1. รับฟรี! บัตรเติมน้ํามัน มูลค่าสูงสุด 5,000 บาท เมื่อยื่นขอสินเชื่อและได้รับอนุมัติ วงเงินตั้งแต่ 5-50 ล้านบาท และ 2 .ฝากเงิน ขั้นต่ํา 10 ล้านบาทขึ้นไป รับดอกเบี้ยพิเศษสูงสุดถึง 2% ต่อปี สําหรับหน่วยงานภาครัฐ นิติบุคคล และผู้ประกอบการทั่วไป
นอกจากโปรโมชั่นข้างต้นแล้ว SME D Bank ธนาคารเพื่อเอสเอ็มอีไทย สนับสนุนผู้ประกอบการเอสเอ็มอีในพื้นที่จังหวัดบึงกาฬ เข้าถึงบริการ “เติมทุนคู่พัฒนา” สําหรับด้าน “การเงิน” สนับสนุนสินเชื่อ วงเงินกู้สูงสุดถึง 50 ล้านบาท ครอบคลุมทุกกลุ่มธุรกิจ สามารถนําไปใช้ได้ทั้งลงทุน ขยาย ปรับปรุงกิจการ หมุนเวียน หรือเสริมสภาพคล่อง ควบคู่ “การพัฒนา” ผ่านโครงการ SME D Coach ให้บริการคําปรึกษา แนะนํา ช่วยยกระดับ และเพิ่มศักยภาพธุรกิจ โดยโค้ชมืออาชีพจากภาครัฐและเอกชน ส่งเสริมให้ผู้ประกอบการเอสเอ็มอี คว้าโอกาสธุรกิจเติบโตได้เต็มศักยภาพ ติดต่อใช้บริการ SME D Bank สาขาบึงกาฬ ได้ที่ 788/1-2 หมู่ 7 ถนนชยางกูร ตําบลวิศิษฐ์ อําเภอเมืองบึงกาฬ จังหวัดบึงกาฬ 38000 หรือ โทร.042-491-007 สอบถามเพิ่มเติมเรื่องฝากเงิน ฝ่ายบริหารเงิน โทร.02-265-4465 , 02-265-4506 หรือ Call Center 1357
รัฐบาลไทย-ข่าวทำเนียบรัฐบาล-งาน “GHB’S NPA Online Auction ประมูลบ้านมือสองออนไลน์”
วันพฤหัสบดีที่ 8 มิถุนายน 2566
08/06/2566
งาน “GHB’S NPA Online Auction ประมูลบ้านมือสองออนไลน์”
ธอส. จัดทรัพย์เด่นกว่า 1,000 รายการทั่วประเทศ พร้อมส่วนลดสูงสุดถึง 40% และ On Top อีก 10%  ในงาน GHB’S NPA Online Auction ประมูลบ้านมือสองออนไลน์ วันอังคารที่ 13 มิ.ย. 66 นี้
ธอส. จัดทรัพย์เด่นกว่า 1,000 รายการทั่วประเทศ พร้อมส่วนลดสูงสุดถึง 40% และ On Top อีก 10% ในงาน GHB’S NPA Online Auction ประมูลบ้านมือสองออนไลน์ วันอังคารที่ 13 มิ.ย. 66 นี้
ธนาคารอาคารสงเคราะห์ (ธอส.) สนับสนุนคนไทยให้มีที่อยู่อาศัยเป็นของตนเองได้ง่าย ๆ โดยไม่ต้องเดินทางมาที่สาขา ด้วยการจัดงาน “GHB’S NPA Online Auction ประมูลบ้านมือสองออนไลน์” พร้อมกันทั่วประเทศ ในวันอังคารที่ 13 มิถุนายน 2566 ระหว่างเวลา 12.00-13.00 น. ผ่าน Application : GHB ALL HOME โดยนําทรัพย์เด่นกว่า 1,000 รายการทั่วประเทศ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด อาคารพาณิชย์ และที่ดินเปล่า มาจําหน่ายในราคาพิเศษด้วยส่วนลดสูงสุดถึง 40% ของราคาประเมินในปัจจุบัน และหากรับโอนกรรมสิทธิ์ภายในวันที่ 11 สิงหาคม 2566 จะได้รับส่วนลด On Top เพิ่มอีก 10% ของราคาที่ปิดประมูล แบ่งเป็น ทรัพย์ในพื้นที่กรุงเทพฯ และปริมณฑล จํานวน 515 รายการ โดยมีรายการที่น่าสนใจ อาทิ ทรัพย์ประเภทบ้านแฝด 2 ชั้น ขนาดเนื้อที่ 42.6 ตารางวา ในโครงการบ้านฟ้าปิยรมย์เนสโต้ อ.ลําลูกกา จ.ปทุมธานี มีราคาเปิดประมูลเริ่มต้นที่ 2.36 ล้านบาท ซึ่งเป็นทรัพย์ที่เดินทางไปยังรถไฟฟ้าสายสีเขียว สถานีคูคตเพียง 10 นาทีเท่านั้น รวมทั้งยังใกล้แหล่งอํานวยความสะดวกครบครัน
ขณะที่ทรัพย์ในส่วนภูมิภาค นําออกประมูล 503 รายการ โดยมีรายการที่เปิดประมูลเริ่มต้นต่ําสุดเพียง 170,000 บาท เท่านั้น คือ ทรัพย์ประเภทที่ดินเปล่า ขนาดเนื้อที่ 100 ตารางวา ใน อ.ประโคนชัย จ.บุรีรัมย์ ซึ่งเป็นทรัพย์ที่เหมาะสําหรับปลูกสร้างเพื่ออยู่อาศัย ส่วนรายการที่น่าสนใจ ได้แก่ ทรัพย์ประเภททาวน์เฮ้าส์ 2 ชั้น ขนาดเนื้อที่ 24 ตารางวา ใน อ.เมืองกระบี่ จ.กระบี่ ราคาเปิดประมูลเริ่มต้นที่ 1.53 ล้านบาท ซึ่งเป็นทรัพย์ที่มีความสะดวกในเรื่องการเดินทาง
สําหรับผู้ที่สนใจสามารถเข้าชมทรัพย์จริงก่อนการเข้าร่วมประมูล หรือรับชมภาพทรัพย์ได้ทาง www.ghbhomecenter.com หรือ Application : GHB ALL HOME และเข้าร่วมประมูลได้โดยการชําระเงินประกันการเข้าร่วมประมูลออนไลน์จํานวน 5,000 บาทต่อ 1 รายการทรัพย์ ตั้งแต่วันนี้ถึงวันที่ 9 มิถุนายน 2566 เวลา 22.00 น. โดยเข้า Application : GHB ALL HOME เลือกเมนู “ประมูลออนไลน์” และเลือกทรัพย์ที่ต้องการ ก่อนชําระเงินประกันผ่านทาง Application : GHB ALL GEN หรือ QR Code ทั้งนี้หากลูกค้าชนะการประมูลและทําสัญญาจะซื้อจะขายภายในเวลาที่กําหนด ธนาคารยังมี “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” รองรับสําหรับผู้ซื้อทรัพย์ โดยเงื่อนไขเป็นไปตามหลักเกณฑ์ที่ธนาคารกําหนด พิเศษ!! ของสมนาคุณอีกมากมายสําหรับลูกค้าที่จองซื้อบ้านมือสอง ธอส. สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-เปิดความคืบหน้า “รถไฟความเร็วสูงไทย-จีน ระยะ 1” คาดเสร็จปี 69 รองรับ 50,000 คน/ชม./ทิศทาง
วันพฤหัสบดีที่ 8 มิถุนายน 2566
เปิดความคืบหน้า “รถไฟความเร็วสูงไทย-จีน ระยะ 1” คาดเสร็จปี 69 รองรับ 50,000 คน/ชม./ทิศทาง
.....
โครงการรถไฟความเร็วสูงไทย-จีน ระยะที่ 1 ช่วง กทม.-นครราชสีมา ประกอบด้วย 6 สถานี คือ สถานีกลางบางซื่อ ดอนเมือง อยุธยา สระบุรี ปากช่อง และนครราชสีมา ระยะทางรวม 250.77 กม. กําหนดสร้างแล้วเสร็จในปี 2569 มี 15 สัญญา แบ่งเป็นงานโยธา 14 สัญญา งานระบบ 1 สัญญา ขณะนี้ ก่อสร้างเสร็จแล้ว 1 สัญญา อยู่ระหว่างก่อสร้าง 10 สัญญา และรอการลงนาม 3 สัญญา
.
คาดว่า จะใช้ขบวนรถรุ่น ฟู่ซิงห้าว (Fuxing Hao) CR300AF มาให้บริการ แบ่งประเภทที่นั่งได้ 3 ระดับ คือ ชั้น 1 แบบเก้าอี้เดี่ยว ชั้น 2 ประเภทธุรกิจ และชั้น 3 ความจุ 600 คน/ขบวน ต่อพ่วงได้ 3-10 คัน/ขบวน รองรับผู้โดยสารได้ 5 หมื่นคน/ชั่วโมง/ทิศทาง
.
จีนพร้อมถ่ายทอดเทคโนโลยี ทักษะและองค์ความรู้เกี่ยวกับรถไฟความเร็วสูง 11 ด้านให้ไทย เช่น วัสดุที่ใช้ในการสร้างรางรถไฟ แนวปฏิบัติในการวางรางในภูมิประเทศลักษณะต่าง ๆ การออกแบบสถานีให้ผู้โดยสารสัญจรไปมาได้ดีขึ้น การสร้างสะพานข้ามแม่น้ําหรือแหล่งอื่น ๆ ด้วยความเร็วที่มากขึ้นและต้นทุนที่ต่ําลง การออกแบบและสร้างอุโมงค์ที่ปลอดภัย รวมถึงอบรมการบริหารรถไฟความเร็วสูง การซ่อมบํารุง และการขับรถไฟ
.
อ่านเพิ่มเติม คลิก >>https://www.thaigov.go.th/news/contents/details/68968
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ลงพื้นที่ตรวจเยี่ยมและให้คำแนะนำในการปฏิบัติงานสวนยางพาราและสหกรณ์ชาวสวนบ้านโคกเคียน จำกัด จังหวัดนราธิวาส
วันพฤหัสบดีที่ 1 มิถุนายน 2566
รองปลัดกระทรวงเกษตรและสหกรณ์ลงพื้นที่ตรวจเยี่ยมและให้คําแนะนําในการปฏิบัติงานสวนยางพาราและสหกรณ์ชาวสวนบ้านโคกเคียน จํากัด จังหวัดนราธิวาส
ตรวจเยี่ยมและให้คําแนะนําในการปฏิบัติงานสวนยางพารา
เมื่อวันที่ 31 พ.ค. 66 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยผู้แทนการยางแห่งประเทศไทย และผู้แทนหน่วยงาน/ส่วนราชการที่เกี่ยวข้องในพื้นที่ ได้ลงพื้นที่ตรวจเยี่ยมและให้คําแนะนําในการปฏิบัติงานเพื่อบริหารจัดการโรคใบร่วงชนิดใหม่ ณ สวนยางพาราของนายสุวิทย์ เพชรเกลี้ยง ต.ศาลาใหม่ อ.ตากใบ จ.นราธิวาส โดยเป็นสวนยางพาราต้นแบบที่มีการบริหารจัดการโรคใบร่วงชนิดใหม่ ด้วยปุ๋ยอินทรีย์ร่วมกับน้ําหมักชีวภาพ และมีการทําการเกษตรแบบผสมผสานควบคู่ไปกับการปลูกยางพารา ได้แก่ การปลูกโกโก้ในสวนยางพารา และการเลี้ยงไก่เนื้อ ทั้งนี้ รองปลัดฯ ได้กล่าวชื่นชมและสนับสนุนให้มีการทําการเกษตรแบบผสมผสานควบคู่ไปกับการปลูกยางพาราดังกล่าว พร้อมทั้งมีข้อเสนอแนะให้ทดลองเลี้ยงแพะซึ่งถือเป็นสัตว์เศรษฐกิจที่มีมูลค่าสูงในพื้นที่ เพื่อส่งเสริมให้เกษตรกรมีช่องทางรายได้เพิ่มขึ้น และมีทุนหมุนเวียนในการทําการเกษตร โดยมอบหมายให้หน่วยงาน/ส่วนราชการที่เกี่ยวข้องในพื้นที่พิจารณาความเป็นไปได้ในการทดลองดําเนินการตามข้อเสนอแนะดังกล่าว
จากนั้นรองปลัดกระทรวงเกษตรและสหกรณ์ และคณะ ได้ลงพื้นที่ตรวจเยี่ยมและให้คําแนะนําในการปฏิบัติงานสหกรณ์ชาวสวนบ้านโคกเคียน จํากัด ต.โคกเคียน อ.ระแงะ จ.นราธิวาส และได้รับฟังการบรรยาย เรื่อง “โคกเคียนโมเดล” โดยนายณัฐกิตติ์ ปิ่นทอง ประธานกรรมการ ได้นําเสนอรูปแบบการบริหารจัดการสหกรณ์เพื่อช่วยเหลือเกษตรกรสวนยางพารา โดยนําองค์ความรู้ด้านการเกษตรและเทคโนโลยีที่ทันสมัยมาประยุกต์ใช้ ได้แก่ การพัฒนาระบบตรวจสอบพิกัดและพื้นที่การปลูกยางพาราของเกษตรกรที่เป็นสมาชิกของสหกรณ์ พร้อมทั้งได้ร่วมลงพื้นที่ตรวจเยี่ยมสวนยางพาราต้นแบบ ที่มีการปลูกพืชชนิดอื่นแซมการปลูกยางพารา เช่น พริกไทย เพื่อเป็นช่องทางรายได้เสริมให้แก่เกษตรกร ทั้งนี้ รองปลัดฯ ได้กล่าวชื่นชมการดําเนินงานของสหกรณ์ชาวสวนบ้านโคกเคียน จํากัด และมีข้อเสนอแนะให้ขยายผลและต่อยอดการดําเนินงานไปยังสหกรณ์อื่น ๆ ต่อไป
รัฐบาลไทย-ข่าวทำเนียบรัฐบาล-ยิ่งฝากยิ่งได้!! ธอส. เปิดตัว “เงินฝากออมทรัพย์เพิ่มพูนทรัพย์” รับผลตอบแทนอัตราดอกเบี้ยแบบขั้นบันไดสูงสุดถึง 4.00% ต่อปี
วันพฤหัสบดีที่ 1 มิถุนายน 2566
01/06/2566
ยิ่งฝากยิ่งได้!! ธอส. เปิดตัว “เงินฝากออมทรัพย์เพิ่มพูนทรัพย์” รับผลตอบแทนอัตราดอกเบี้ยแบบขั้นบันไดสูงสุดถึง 4.00% ต่อปี
ธอส. จัดทําผลิตภัณฑ์ “เงินฝากออมทรัพย์เพิ่มพูนทรัพย์” ยิ่งฝากยิ่งได้ เพียงเปิดบัญชีเงินฝากขั้นต่ํา 10,000 บาท รับผลตอบแทนอัตราดอกเบี้ยแบบขั้นบันไดสูงสุดถึง 4.00% ต่อปี
ธนาคารอาคารสงเคราะห์ (ธอส.) เอาใจคนรักการออมที่ต้องการผลตอบแทนสูง ด้วยการจัดทําผลิตภัณฑ์ “เงินฝากออมทรัพย์เพิ่มพูนทรัพย์” ยิ่งฝากยิ่งได้ เพียงเปิดบัญชีเงินฝากขั้นต่ํา 10,000 บาท รับผลตอบแทนอัตราดอกเบี้ยแบบขั้นบันไดสูงสุดถึง 4.00% ต่อปี ตั้งแต่วันที่เปิดบัญชีถึงวันที่ 31 ธันวาคม 2566 จะได้รับอัตราดอกเบี้ย 1.00% ต่อปี, ตั้งแต่วันที่ 1 มกราคม - 31 มีนาคม 2567 จะได้รับอัตราดอกเบี้ย 1.20 % ต่อปี และตั้งแต่วันที่ 1 เมษายน - 31 พฤษภาคม 2567 จะได้รับอัตราดอกเบี้ย 4.00% ต่อปี โดยรับอัตราดอกเบี้ยเฉลี่ยรวมสูงถึง 1.66% ต่อปี (คํานวณจากวันสุดท้ายของการรับเปิดบัญชีและรับฝากเพิ่ม) พิเศษ!! รับดอกเบี้ยเป็นรายเดือนและไม่เสียภาษีดอกเบี้ยเงินฝาก ผู้ที่สนใจสามารถเปิดบัญชีเงินฝากและฝากเพิ่มได้ตั้งแต่วันนี้ถึงวันที่ 31 กรกฎาคม 2566 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application: GHB ALLGEN และ www.ghbank.co.th
รัฐบาลไทย-ข่าวทำเนียบรัฐบาล-งานวันวิสาขบูชานานาชาติและสัปดาห์วิสาขบูชาโลก 1 – 7 มิ.ย. 2566
วันพฤหัสบดีที่ 1 มิถุนายน 2566
งานวันวิสาขบูชานานาชาติและสัปดาห์วิสาขบูชาโลก 1 – 7 มิ.ย. 2566
วันพฤหัสบดีที่ 1 มิถุนายน 2566
ต่อจากนี้ไป ขอเชิญรับฟังไทยคู่ฟ้า
มหาวิทยาลัยมหาจุฬาลงกรณราชวิทยาลัยเป็นเจ้าภาพจัดงานวันวิสาขบูชานานาชาติ ครั้งที่ 18 เรื่อง
“พุทธปัญญากับการรับมือวิกฤตโลก” ในวันที่ 1 – 2 มิ.ย เนื่องในวันวิสาขบูชา ประจําปี 2566 ณ
มหาวิทยาลัยมหาจุฬาลงกรณราชวิทยาลัย จ.พระนครศรีอยุธยา, ศูนย์ประชุมสหประชาชาติ ถ.ราชดําเนินนอก
กทม. และ พุทธมณฑล จ.นครปฐม โดยได้รับเกียรติจากประมุขสงฆ์ต่างประเทศ เช่น กัมพูชา จีน ศรีลังกา
และผู้เข้าร่วมประชุมกว่า 3,500 รูป จาก 55 ประเทศ จึงขอเชิญชวนหน่วยงานรัฐ เอกชน
และพุทธศาสนิกชนทั่วประเทศ ร่วมกันประดับธงชาติและธงธรรมจักร รักษาศีล
บําเพ็ญบุญตามหลักธรรมคําสอนทางพุทธศาสนา เพื่อเสริมสร้างบรรยากาศในห้วงสัปดาห์วันวิสาขบูชา
วันสําคัญของโลก ตั้งแต่วันนี้ (1) – 7 มิ.ย.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หน.ผตร. นัดคณะทำงานฯ ถกเข้มนัดแรก!! จัดทำคู่มือเปรียบเทียบปรับตาม กม.แร่ ให้กับ สอจ.
วันพฤหัสบดีที่ 1 มิถุนายน 2566
01/06/2566
หน.ผตร. นัดคณะทํางานฯ ถกเข้มนัดแรก!! จัดทําคู่มือเปรียบเทียบปรับตาม กม.แร่ ให้กับ สอจ.
หัวหน้าผู้ตรวจราชการกระทรวงอุตสาหกรรม นัดคณะทํางานฯ ถกเข้มนัดแรก!! จัดทําคู่มือเปรียบเทียบปรับตามกฎหมายแร่ ให้กับ สํานักงานอุตสาหกรรมจังหวัด
เมื่อวันที่ 31 พฤษภาคม 2566 เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมเชิงปฏิบัติการฯ คณะทํางานจัดทําคู่มือการดําเนินการทางความผิดตามพระราชบัญญัติแร่ พ.ศ. 2560 กรณีการเปรียบเทียบปรับโดยคณะกรรมการเปรียบเทียบปรับระดับจังหวัดของ สอจ. ครั้งที่ 1/2566 ณ ห้องประชุมชุณหะวัณ ชั้น 3 และในรูปแบบการประชุมผ่านสื่ออิเล็กทรอนิกส์ (Zoom Meeting)
มีวัตถุประสงค์เพื่อ 1) จัดทําคู่มือฯ ในหัวข้อดังกล่าว เพื่อให้ สอจ. ใช้ปฏิบัติงานให้มีมาตรฐานแนวทางเดียวกัน 2) ทบทวนคู่มือการปฏิบัติงานเกี่ยวกับการติดตามคดีและการดําเนินงานกับของกลางในคดีความผิดตาม พ.ร.บ. แร่ ปี 2560 (ซึ่งจัดทําเมื่อปี 2563) ให้เนื้อหาเป็นปัจจุบัน ทั้งนี้ ที่ประชุมฯ ได้พิจารณากฎหมายที่เกี่ยวข้อง วางกรอบเนื้อหา และมอบหมายงานให้คณะทํางานฯ ยกร่างเนื้อหาแต่ละส่วน เพื่อพิจารณาในการประชุมครั้งต่อไปในเดือนมิถุนายน 2566 ตามแผนงานกําหนดจัดประชุมฯ จํานวน 5 ครั้ง โดยครั้งนี้เป็นการประชุมนัดแรก
คณะทํางานฯ ดังกล่าว มี หน.ผตร.อก. เป็นประธาน องค์ประกอบมี ผอ.กม.สปอ. (นายสมชัย เอมบํารุง) ผอ.กม.กพร.(นายนิพนธ์ แจ่มเหมือน) อสจ.นครปฐม (นายอรรถสิทธิ์ อึ้งเหมอนันต์) อสจ.กาญจนบุรี (นายเนตร์ กัญยะมาสา) และ หก.พร.สอจ. ที่มีความรู้ ประสบการณ์การดําเนินคดีการเปรียบเทียบปรับ รวมจํานวน 14 ท่าน โดยมี ผอ.กตร.สปอ. (นายเตมีย์ พันธุวงค์ราช) เป็นคณะทํางานและเลขานุการ
รัฐบาลไทย-ข่าวทำเนียบรัฐบาล-ครม. เคาะแนวทางพัฒนาหลักสูตรระดับอุดมศึกษา รองรับการผลิตบุคลากรในกระบวนการยุติธรรม
วันพฤหัสบดีที่ 1 มิถุนายน 2566
ครม. เคาะแนวทางพัฒนาหลักสูตรระดับอุดมศึกษา รองรับการผลิตบุคลากรในกระบวนการยุติธรรม
.....
ที่ประชุม ครม. (30 พ.ค. 66) เห็นชอบแนวทางพัฒนาหลักสูตรการเรียนการสอนระดับอุดมศึกษา เพื่อพัฒนาบุคลากรก่อนเข้าสู่สายงานที่เกี่ยวข้องกับกระบวนการยุติธรรมให้มีความรู้ ความสามารถ คุณธรรมและจิตสานึกที่ดีในการให้บริการแก่ประชาชน ดังนี้
.
1. ให้สถาบันอุดมศึกษาที่มีสาขาวิชานิติศาสตร์ รัฐศาสตร์ และสังคมศาสตร์ เลือกบรรจุหัวข้อวิชาที่เป็นองค์ความรู้ด้านกระบวนการยุติธรรม ไว้ในหมวดวิชาบังคับ หมวดวิชาเฉพาะ หมวดวิชาศึกษาทั่วไป หรือหมวดวิชาเลือกเสรี
2. นําประมวลรายวิชาที่เป็นองค์ความรู้ด้านกระบวนการยุติธรรม ไปสอดแทรกในรายวิชาที่มีการเรียนการสอนอยู่แล้วในหมวดวิชาบังคับ หมวดวิชาเฉพาะ หรือหมวดวิชาอื่น ๆ
3. ให้สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ประกาศเป็นนโยบายให้สถาบันอุดมศึกษาที่มีสาขาวิชาดังกล่าวดําเนินการตามมติ ครม. และติดตามผลการดําเนินงาน ความก้าวหน้า ปัญหา อุปสรรค
4. ให้สถาบันอุดมศึกษาที่มีสาขาวิชานิติศาสตร์ รัฐศาสตร์ และสังคมศาสตร์ รายงานความคืบหน้าและปัญหาอุปสรรคของการดําเนินการพัฒนาหลักสูตรการเรียนการสอนให้สํานักงานปลัดกระทรวง อว. ทราบทุกปีงบฯ โดยให้สํานักงานปลัดกระทรวง อว. หารือวิธีการรายงานผลการดําเนินงานตามมติ ครม. ดังกล่าวร่วมกับสํานักงานกิจการยุติธรรม
.
อ่านเพิ่มเติม คลิก https://www.thaigov.go.th/news/contents/details/68698
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ไทยทําได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจําหน่ายต้นปี 67
ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
ผู้ขายฝาก เฮ ! จ่ายหนี้ครบตามสัญญา ได้กรรมสิทธิ์คืนทันที แม้ผู้ซื้อฝากจะไม่ยอมคืนโฉนด
ย้ําผู้ใช้ Mobile Banking โอนเงินมากกว่า 5 หมื่นบาทต่อครั้ง ต้องสแกนใบหน้ายืนยันตัวตน สกัดภัยออนไลน์
ครม. ไฟเขียว ส่งออกน้ํามันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
รัฐบาลไทย-ข่าวทำเนียบรัฐบาล-โฆษกรัฐบาลยืนยัน รัฐบาลให้ส่วนลดค่าไฟฟ้า 4 เดือน (พ.ค.-ส.ค. 2566) แก่ผู้ใช้ไม่เกิน 300 หน่วย/เดือน คืนจริงส่วนลดค่าไฟฟ้าเดือนพ.ค. 150 บาท/ราย แก่ผู้ใช้ไม่เกิน 500 หน่วย/เดือน
วันพฤหัสบดีที่ 1 มิถุนายน 2566
01/06/2566
โฆษกรัฐบาลยืนยัน รัฐบาลให้ส่วนลดค่าไฟฟ้า 4 เดือน (พ.ค.-ส.ค. 2566) แก่ผู้ใช้ไม่เกิน 300 หน่วย/เดือน คืนจริงส่วนลดค่าไฟฟ้าเดือนพ.ค. 150 บาท/ราย แก่ผู้ใช้ไม่เกิน 500 หน่วย/เดือน
โฆษกรัฐบาลยืนยัน รัฐบาลให้ส่วนลดค่าไฟฟ้า 4 เดือน (พ.ค.-ส.ค. 2566) แก่ผู้ใช้ไม่เกิน 300 หน่วย/เดือน คืนจริงส่วนลดค่าไฟฟ้าเดือนพ.ค. 150 บาท/ราย แก่ผู้ใช้ไม่เกิน 500 หน่วย/เดือน บรรเทาความเดือดร้อนของประชาชน
วันที่ 1 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ตามที่มีข้อมูลเผยแพร่เกี่ยวกับประเด็นเรื่องรัฐบาลคืนส่วนลดค่าไฟ 150 บาทในเดือนถัดไปหลังชําระบิลค่าไฟแล้ว ขอยืนยันว่าเป็นข้อมูลจริง โดยการไฟฟ้านครหลวง (MEA) ระบุชัดเจนว่า ใบแจ้งค่าไฟฟ้าประจําเดือนพฤษภาคม 2566 ที่จดหน่วยและส่งใบแจ้งค่าไฟฟ้าในวันที่ 14 - 17 พฤษภาคม 2566 ที่ยังไม่มีส่วนลด MEA จะปรับปรุงในระบบรับชําระเงินค่าไฟฟ้า โดยผู้ใช้ไฟฟ้าสามารถตรวจสอบยอดเงินค่าไฟฟ้าประจําเดือนพฤษภาคม 2566 ที่มีการปรับปรุงแล้วได้ที่แอปพลิเคชัน MEA Smart life หรือที่ทําการ MEA ทั้ง 18 เขต หากผู้ใช้ไฟฟ้าที่ชําระค่าไฟฟ้าแล้ว MEA จะคืนเงินส่วนลดดังกล่าวให้ในเดือนถัดไป ทั้งนี้ ใบแจ้งค่าไฟฟ้าประจําเดือนพฤษภาคม 2566 จะเป็นการจดหน่วยในวันใดวันหนึ่งระหว่างวันที่ 14 พฤษภาคม ถึงวันที่ 13 มิถุนายน 2566
ทั้งนี้ สํานักงานคณะกรรมการการเลือกตั้ง (กกต.) มีมติเห็นชอบให้ดําเนินการมาตรการบรรเทาความเดือดร้อน และช่วยลดภาระค่าครองชีพให้กับประชาชนจากสถานการณ์ราคาพลังงานที่ได้รับผลกระทบจากราคาไฟฟ้า ตามที่คณะรัฐมนตรีเสนอ โดยให้ส่วนลดค่าไฟฟ้าต่อเนื่อง 4 เดือน ตั้งแต่เดือนพฤษภาคม-สิงหาคม 2566 แก่ผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 300 หน่วยต่อเดือน และส่วนลดค่าไฟฟ้า (เพิ่มเติม) สําหรับงวดเดือนพฤษภาคม 2566 จํานวน 150 บาทต่อราย ให้แก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน ทั้งนี้ กําหนดให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม
“กรณีการให้ส่วนลดค่าไฟฟ้า ต่อเนื่อง 4 เดือน และให้ส่วนลดค่าไฟฟ้า (เพิ่มเติม) ดังกล่าว สะท้อนให้เห็นว่ารัฐบาลไม่ได้นิ่งนอนใจ และพยายามดําเนินการตามอํานาจที่มีตามกฎหมาย เพื่อบรรเทาความเดือดร้อนของประชาชน” นายอนุชากล่าว
รัฐบาลไทย-ข่าวทำเนียบรัฐบาล-รพ.นครปฐม เปิดอาคารหอผู้ป่วยประกันสังคมและพิเศษรวม รองรับความต้องการบริการที่เพิ่มขึ้นในกลุ่มแรงงาน
วันพฤหัสบดีที่ 1 มิถุนายน 2566
รพ.นครปฐม เปิดอาคารหอผู้ป่วยประกันสังคมและพิเศษรวม รองรับความต้องการบริการที่เพิ่มขึ้นในกลุ่มแรงงาน
ปลัดกระทรวงสาธารณสุข เปิดอาคารหอผู้ป่วยประกันสังคมและพิเศษรวม โรงพยาบาลนครปฐม รองรับการขยายตัวในการให้บริการกลุ่มแรงงานผู้ใช้สิทธิ์ประกันสังคม ช่วยลดความแออัด ลดการรอคอย
ปลัดกระทรวงสาธารณสุข เปิดอาคารหอผู้ป่วยประกันสังคมและพิเศษรวม โรงพยาบาลนครปฐม รองรับการขยายตัวในการให้บริการกลุ่มแรงงานผู้ใช้สิทธิ์ประกันสังคม ช่วยลดความแออัด ลดการรอคอย โดยโรงพยาบาลเดินหน้าพัฒนาบริการทั้งศูนย์หัวใจครบวงจรและศูนย์หลอดเลือดสมอง ศูนย์มะเร็งและรังสีรักษา ศูนย์อุบัติเหตุฉุกเฉิน และการผ่าตัดปลูกถ่ายอวัยวะ
วันนี้ (1 มิถุนายน 2566) ที่โรงพยาบาลนครปฐม อ.เมือง จ.นครปฐม นายแพทย์โอกาส การย์กวินพงศ์ ปลัดกระทรวงสาธารณสุข ลงพื้นที่ตรวจเยี่ยมและติดตามความก้าวหน้าการดําเนินงานด้านสาธารณสุข พร้อมเป็นประธานในพิธีเปิดอาคารหอผู้ป่วยประกันสังคมและพิเศษรวม โรงพยาบาลนครปฐม โดยมี นายแพทย์ศักดา อัลภาชน์ ผู้ช่วยปลัดกระทรวงสาธารณสุข นายแพทย์สุภโชค เวชภัณฑ์เภสัช ผู้ช่วยปลัดกระทรวงสาธารณสุข นายแพทย์กิตติ กรรภิรมย์ สาธารณสุขนิเทศก์ เขตสุขภาพที่ 5 นายแพทย์สุรชัย โชคครรชิตไชย ผู้อํานวยการโรงพยาบาลนครปฐม และบุคลากร เข้าร่วมพิธี
นายแพทย์โอภาส กล่าวว่า กระทรวงสาธารณสุข มีนโยบายพัฒนาศักยภาพการให้บริการและปรับรูปแบบการบริการที่สอดคล้องกับความต้องการของประชาชนที่มีความแตกต่างกันในแต่ละพื้นที่ เช่นที่จังหวัดนครปฐมมีลักษณะเป็นชุมชนเมือง มีโรงงานอุตสาหกรรมจํานวนมาก ประชากรส่วนใหญ่อยู่ในวัยทํางาน โรงพยาบาลนครปฐมซึ่งมีผู้รับบริการที่ใช้สิทธิ์ประกันสังคมอยู่ในความรับผิดชอบถึง 120,240 คน จึงพัฒนาการบริการรองรับการขยายตัวของผู้ป่วยสิทธิ์ประกันสังคม โดยจัดทําหอผู้ป่วยประกันสังคมและพิเศษรวม บริเวณ ชั้น 5 อาคารทวารวดี ประกอบด้วยห้องพิเศษรวม จํานวน 18 เตียง และห้องพิเศษเดี่ยวอีก 5 ห้อง รวม 23 เตียง มีบุคลากรทางการแพทย์ให้การดูแล 24 ชั่วโมง รองรับผู้ป่วยทั้งด้านอายุรกรรม, ศัลยกรรม, นรีเวช, ศัลยกรรมกระดูก, หูคอจมูก ซึ่งขณะนี้พร้อมเปิดให้บริการแล้ว
นอกจากนี้ โรงพยาบาลนครปฐมยังมีแผนพัฒนาศักยภาพร่วมกับโรงพยาบาลภายในจังหวัด ตามนโยบาย one province one hospital โดยพัฒนาศูนย์หัวใจครบวงจรและศูนย์หลอดเลือดสมอง ร่วมกับโรงพยาบาลสามพรานและโรงพยาบาลจันทรุเบกษา เพื่อเปิดให้บริการในปี 2568 มีเตียงรองรับผู้ป่วยในภาพรวมทั้งจังหวัด 20 เตียง และขยายบริการศูนย์มะเร็งและรังสีรักษา ร่วมกับโรงพยาบาลสามพราน โรงพยาบาลนครชัยศรี และโรงพยาบาลห้วยพลู รวมถึงพัฒนาศูนย์อุบัติเหตุฉุกเฉิน และการผ่าตัดปลูกถ่ายอวัยวะด้วย
************************************ 1 มิถุนายน 2566
รัฐบาลไทย-ข่าวทำเนียบรัฐบาล-ย้ำผู้ใช้ Mobile Banking โอนเงินมากกว่า 5 หมื่นบาทต่อครั้ง ต้องสแกนใบหน้ายืนยันตัวตน สกัดภัยออนไลน์
วันพฤหัสบดีที่ 1 มิถุนายน 2566
ย้ําผู้ใช้ Mobile Banking โอนเงินมากกว่า 5 หมื่นบาทต่อครั้ง ต้องสแกนใบหน้ายืนยันตัวตน สกัดภัยออนไลน์
.....
ปัจจุบันหน่วยงานที่เกี่ยวข้องอยู่ระหว่างผลักดันมาตรการป้องกันและปราบปรามอาชญากรรมทางเทคโนโลยี หรือภัยออนไลน์ ซึ่งในส่วนของภาคการเงิน ธนาคารแห่งประเทศไทย (ธปท.) ประสานธนาคารรัฐ – เอกชน ปรับปรุงระบบความปลอดภัยให้ผู้ใช้แอปพลิเคชันธนาคารบนโทรศัพท์มือถือหรือ Mobile Banking ที่โอนเงินตั้งแต่ 50,000 บาท ต่อครั้ง รวม 200,000 บาทต่อวัน ติดต่อสาขาธนาคารเพื่อสแกนใบหน้าเป็นฐานข้อมูลช่วยตัดวงจรภัยออนไลน์ ซึ่งดําเนินการแล้วตั้งแต่ต้นเดือน พ.ค. เป็นต้นมา
.
ธนาคารแต่ละแห่งจะให้ผู้ใช้บริการ Mobile Banking ดําเนินการยืนยันตัวตนไปตลอดเดือนมิ.ย. ก่อนที่จะเริ่มมาตรการจํากัดวงเงินผู้ไม่ดําเนินการยืนยันตัวตน ตั้งแต่ ก.ค. 66 เป็นต้นไป ซึ่งหลังจากนี้ผู้ยังไม่ยืนยันตัวตน ก็จะยังทําธุรกรรมผ่านแอปพลิชันได้ เพียงแต่การโอนเงินต่อครั้งจะไม่สามารถโอนตั้งแต่ 50,000 บาทได้ หรือโอนรวมต่อวันได้ไม่เกิน 200,000 บาท
.
ส่วนผู้ที่ไม่ได้ใช้บริการ Mobile Banking ไม่ต้องดําเนินการยืนยันตัวตนดังกล่าว และยังสามารถทําธุรกรรมผ่านช่องทางอื่น ๆ ได้ตามปกติ เช่นการโอนเงินผ่านตู้เอทีเอ็ม สาขาธนาคาร หรือ Internet Banking โดยไม่ถูกจํากัดวงเงินตามจํานวนข้างต้น
.
อ่านเพิ่มเติม คลิก https://www.thaigov.go.th/news/contents/details/68720
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ไทยทําได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจําหน่ายต้นปี 67
ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
ผู้ขายฝาก เฮ ! จ่ายหนี้ครบตามสัญญา ได้กรรมสิทธิ์คืนทันที แม้ผู้ซื้อฝากจะไม่ยอมคืนโฉนด
ครม. เคาะแนวทางพัฒนาหลักสูตรระดับอุดมศึกษา รองรับการผลิตบุคลากรในกระบวนการยุติธรรม
ครม. ไฟเขียว ส่งออกน้ํามันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
รัฐบาลไทย-ข่าวทำเนียบรัฐบาล-กรมสรรพากรมอบรางวัลผู้ชนะการประกวดออกแบบตราสัญลักษณ์การประชุม SGATAR ครั้งที่ 52
วันพฤหัสบดีที่ 1 มิถุนายน 2566
01/06/2566
กรมสรรพากรมอบรางวัลผู้ชนะการประกวดออกแบบตราสัญลักษณ์การประชุม SGATAR ครั้งที่ 52
อธิบดีกรมสรรพากรเป็นประธานมอบรางวัลแก่ผู้ที่ชนะเลิศการประกวดออกแบบตราสัญลักษณ์การประชุม SGATAR ครั้งที่ 52 ซึ่งกรมสรรพากรจะเป็นเจ้าภาพจัดการประชุมระดับนานาชาติครั้งสําคัญโดยจะมีสมาชิกจาก 18 เขตเศรษฐกิจเข้าร่วมการประชุม
นายลวรณ แสงสนิท อธิบดีกรมสรรพากร เป็นประธานในพิธีมอบรางวัลพร้อมเกียรติบัตร ให้แก่ผู้ที่ชนะเลิศการประกวดออกแบบตราสัญลักษณ์การประชุม SGATAR ครั้งที่ 52 ซึ่งกรมสรรพากรจะเป็นเจ้าภาพจัดการประชุมระดับนานาชาติครั้งสําคัญโดยจะมีสมาชิกจาก 18 เขตเศรษฐกิจ* เข้าร่วมการประชุม ในวันที่ 31 ตุลาคม – 2 พฤศจิกายน 2566 ณ โรงแรม เลอ เมอริเดียน ภูเก็ต บีช รีสอร์ต จังหวัดภูเก็ต โดยมีผู้บริหารกรมสรรพากรและผู้ที่ได้รับรางวัลเข้าร่วมในพิธีซึ่งจัดขึ้น ณ บริเวณโถงชั้น 1 อาคารกรมสรรพากร เมื่อวันที่ 31 พฤษภาคม 2566
สําหรับการประกวดผลงานการออกแบบตราสัญลักษณ์การประชุม SGATAR ครั้งที่ 52 ได้มีประชาชนและเจ้าหน้าที่กรมสรรพากรให้ความสนใจส่งผลงานการออกแบบเข้าร่วมประกวดเป็นจํานวน 259 ผลงาน ซึ่งคณะกรรมการได้ดําเนินการคัดเลือกผลงานที่ได้รับรางวัลจํานวน 3 ราย ดังนี้
รางวัลชนะเลิศ เป็นผลงานการออกแบบของ นายภูวเด่น พรมเกษา ได้รับประกาศเกียรติบัตร พร้อมเงินรางวัล 20,000 บาท
รางวัลรองชนะเลิศอันดับ 1 เป็นผลงานการออกแบบของ นายยงยุทธ สิมมา ได้รับประกาศเกียรติบัตร พร้อมเงินรางวัล 10,000 บาท
รางวัลรองชนะเลิศอันดับ 2 เป็นผลงานการออกแบบของ นายธนกฤต เครื่องตรงจิตร ได้รับประกาศเกียรติบัตร พร้อมเงินรางวัล 5,000 บาท
และมีผู้ที่ได้รับรางวัลชมเชยจํานวน 20 ราย ซึ่งกรมสรรพากรจะจัดส่งประกาศเกียรติบัตรเป็นที่ระลึกต่อไป
ทั้งนี้ ผลงานการออกแบบตราสัญลักษณ์ที่ได้รางวัลชนะเลิศในครั้งนี้ จะถูกนํามาใช้เป็นตราสัญลักษณ์ของการประชุม SGATAR ครั้งที่ 52 และนําไปใช้ในสื่อประชาสัมพันธ์ รวมทั้งจัดทําเป็นของที่ระลึกต่าง ๆ เพื่อสร้างการรับรู้และสร้างความประทับใจให้แก่ผู้ที่เข้าร่วมประชุมต่อไป
*สมาชิก SGATAR ประกอบด้วย : Australia, Cambodia, People’s Republic of China, Chinese Taipei, Hong Kong SAR, Indonesia, Japan, Lao People’s Democratic Republic, Macao SAR, Malaysia, Mongolia, New Zealand, Papua New Guinea, Philippines, South Korea, Singapore, Thailand and Vietnam
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดการส่งออกรถยนต์สำเร็จรูปในช่วงม.ค.-เม.ย. 2566 มูลค่ากว่า 2 แสนล้านบาท ขยายตัวเพิ่มขึ้น 18.34% ยอดการผลิตรวมขยายตัวเพิ่มขึ้น 4.61%
วันพฤหัสบดีที่ 1 มิถุนายน 2566
01/06/2566
โฆษกรัฐบาลเผย ยอดการส่งออกรถยนต์สําเร็จรูปในช่วงม.ค.-เม.ย. 2566 มูลค่ากว่า 2 แสนล้านบาท ขยายตัวเพิ่มขึ้น 18.34% ยอดการผลิตรวมขยายตัวเพิ่มขึ้น 4.61%
โฆษกรัฐบาลเผย ยอดการส่งออกรถยนต์สําเร็จรูปในช่วงม.ค.-เม.ย. 2566 มูลค่ากว่า 2 แสนล้านบาท ขยายตัวเพิ่มขึ้น 18.34% ยอดการผลิตรวมขยายตัวเพิ่มขึ้น 4.61%
วันนี้ (วันที่ 1 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้รับทราบตัวเลขจากสภาอุตสาหกรรมแห่งประเทศไทย ถึงแนวโน้มการผลิตและการส่งออกรถยนต์สําเร็จรูป ช่วง 4 เดือนแรกตั้งแต่ มกราคม-เมษายน 2566 ยอดการผลิตขยายตัวเพิ่มขึ้น 4.61% และยอดการส่งออกขยายตัวเพิ่มขึ้น 18.34% เมื่อเทียบกับช่วงเดียวกันของปีก่อนหน้า และมียอดจดทะเบียนรถยนต์ประเภทอื่นเพิ่มมากขึ้น
โฆษกประจําสํานักนายกรัฐมนตรี กล่าวว่า ตัวเลขจากกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) ระบุยอดการผลิตรถยนต์สําเร็จรูป เดือนเมษายน 2566 อยู่ที่ 117,636 คัน โดยจํานวนรถยนต์สําเร็จรูปที่ผลิตได้ในช่วงตั้งแต่เดือนมกราคม-เมษายน 2566 มีจํานวนทั้งสิ้น 625,423 คัน เพิ่มขึ้น 4.61% จากช่วงเดียวกันปีก่อน โดยยอดขายในประเทศเดือนเมษายน 2566 อยู่ที่ 59,530 คัน และ รวม 4 เดือนแรกมียอดขายในประเทศรวม 276,603 คัน ในส่วนของการส่งออกรถยนต์
ในส่วนของยอดส่งออกรถยนต์ ในเดือนเมษายนมีการส่งออกฯ 79,940 คัน เพิ่มขึ้นจากปีก่อนหน้า 43.53% มูลค่าการส่งออกที่ 50,164.31 ล้านบาท และใน 4 เดือนแรกส่งออกรวม 353,632 คัน เพิ่มขึ้นจากปี 2565 ในช่วงเดียวกัน 18.34% รวมมูลค่าการส่งออก 293,549 ล้านบาท เพิ่มขึ้น 7.38%
เช่นเดียวกับรถยนต์นั่งไฟฟ้าประเภทแบตเตอรี่ (BEV) ที่มีอัตราการเติบโตเพิ่มขึ้น โดยมีการจดทะเบียนในเดือนเมษายนอยู่ที่ 3,820 คัน เพิ่มขึ้นจากปีก่อนหน้า 882% โดยมียอดจดทะเบียนสะสมช่วงมกราคม-เมษายน 2566 อยู่ที่ 31,873 คัน เพิ่มขึ้นจากช่วงเดียวกันในปีก่อน 467% เนื่องจากมาตรการสนับสนุนของภาครัฐที่ทําให้ราคารถยนต์ไฟฟ้าในบางรุ่นมีราคาต่ํากว่ารถเครื่องยนต์สันดาปภายใน
สําหรับรถยนต์ไฟฟ้าประเภทไฮบริด (HEV) ในเดือนเมษายน 2566 มียอดการจดทะเบียนใหม่ 6,198 คัน เพิ่มขึ้นจากปีก่อน 31.62 % ส่วนยอดจดทะเบียนใหม่ช่วงมกราคม-เมษายน 2566 มีจํานวนทั้งสิ้น 30,634 คัน เพิ่มขึ้นจากปีที่แล้ว 40.97% โดยมียอดยานยนต์ไฟฟ้าจดทะเบียนสะสมประเภท HEV ทั้งหมด จํานวนทั้งสิ้น 290,035 คัน เพิ่มขึ้นจากปีที่แล้ว 32.99%
ส่วนรถยนต์ไฟฟ้าประเภทปลั๊กอินไฮบริด (PHEV) เดือนเมษายน 2566 จดทะเบียนใหม่ 784 คัน ยอดจดทะเบียนใหม่ช่วงมกราคม-เมษายน 2566 ทั้งสิ้น 4,172 คัน เพิ่มขึ้นจากปีที่แล้ว 9.62 % ส่งผลให้การจดทะเบียนสะสมยานยนต์ไฟฟ้าประเภท PHEV ทั้งหมดมีจํานวนทั้งสิ้น 46,532 คัน เพิ่มขึ้นจากปีก่อนหน้า 33.18%
“นายกรัฐมนตรียินดีแนวโน้มการผลิตและการส่งออกรถยนต์สําเร็จรูป รวมถึงการจดทะเบียนรถยนต์ประเภทอื่น ที่มีแนวโน้มเพิ่มมากขึ้น เนื่องจากการฟื้นตัวของเศรษฐกิจโลก และกําลังซื้อที่เพิ่มมากขึ้น ประกอบกับการดําเนินนโยบายของรัฐบาลที่สนับสนุนภาคอุตสาหกรรมรถยนต์อย่างต่อเนื่อง โดยทําให้ตลาดการซื้อขายรถยนต์เติบโตขึ้นอย่างเห็นได้ชัด” นายอนุชาฯ กล่าว
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมลงนามถวายพระพร สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๖
วันพฤหัสบดีที่ 1 มิถุนายน 2566
ขอเชิญชวนประชาชนร่วมลงนามถวายพระพร สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๖
...
สํานักพระราชวัง ขอเชิญชวนประชาชนร่วมลงนามถวายพระพร สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๖ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๒-๔ มิถุนายน ๒๕๖๖ การนี้ ในวันเสาร์ ที่ ๓ มิถุนายน ๒๕๖๖ สํานักพระราชวังได้จัดเตรียมสถานที่สําหรับลงนามถวายพระพร ตั้งแต่เวลา ๐๘.๓๐-๑๖.๓๐ น. ดังนี้
– พระบรมมหาราชวัง (ตั้งแต่เวลา ๐๘.๐๐-๑๒.๐๐ น.)
– พระราชวังบางปะอิน
– วังไกลกังวล
– พระตําหนักภูพิงคราชนิเวศน์
– พระตําหนัก ภูพานราชนิเวศน์
– พระตําหนัก ทักษิณราชนิเวศน์
รัฐบาลไทย-ข่าวทำเนียบรัฐบาล-พิธีทำบุญตักบาตร ถวายพระราชกุศล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 45 พรรษา
วันพฤหัสบดีที่ 1 มิถุนายน 2566
พิธีทําบุญตักบาตร ถวายพระราชกุศล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 45 พรรษา
พิธีทําบุญตักบาตร ถวายพระราชกุศล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 45 พรรษา
วันพฤหัสบดีที่ 1 มิถุนายน 2566 นายประยูร อินสกุล ปลัดกระทรวงเกษตรและสหกรณ์ เป็นประธานพิธีทําบุญตักบาตร ถวายพระราชกุศล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 45 พรรษา วันที่ 3 มิถุนายน 2566 โดยมี นายเศรษฐเกียรติ กระจ่างวงศ์ รองปลัดกระทรวงเกษตรและสหกรณ์ นายปราโมทย์ ยาใจ อธิบดีกรมพัฒนาที่ดิน นายประพิศ จันทร์มา อธิบดีกรมชลประทาน นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ผู้บริหารกรมพัฒนาที่ดิน หัวหน้าส่วนราชการ เข้าร่วม จากนั้น ปลัดเกษตรฯ ร่วมกิจกรรมปล่อยพันธุ์สัตว์น้ําเฉลิมพระเกียรติ สมเด็จพระนางเจ้า ฯ พระบรมราชินี จํานวน 450,000 ตัว (ปลาตะเพียนขาว 440,000 ตัว ปลานิล 10,000 ตัว) ณ บริเวณริมอ่างเก็บน้ําห้วยเจ๊ก ศูนย์ศึกษาการพัฒนาเขาหินซ้อนอันเนื่องมาจากพระราชดําริ อําเภอพนมสารคาม จังหวัดฉะเชิงเทรา
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ จัดประชุมคณะกรรมการป้องกันและปราบปรามการทรมานและการกระทำให้บุคคลสูญหาย ครั้งที่ ๑/๒๕๖๖
วันพฤหัสบดีที่ 1 มิถุนายน 2566
01/06/2566
กระทรวงยุติธรรม โดยกรมคุ้มครองสิทธิฯ จัดประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๑/๒๕๖๖
กระทรวงยุติธรรม โดยกรมคุ้มครองสิทธิฯ จัดประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๑/๒๕๖๖
เมื่อวันพุธที่ ๓๑ พฤษภาคม ๒๕๖๖ เวลา ๑๐.๐๐-๑๒.๐๐ น. กระทรวงยุติธรรม โดยกรมคุ้มครองสิทธิและเสรีภาพ (สํานักงานป้องกันและปราบปรามการทรมานและการกระทําให้บุคคลสูญหาย) จัดประชุมคณะกรรมการป้องกันและปราบปรามการทรมานและการกระทําให้บุคคลสูญหาย ครั้งที่ ๑/๒๕๖๖ ณ ห้องประชุม ๕๐๑ ชั้น ๕ ตึกบัญชาการ ๑ ทําเนียบรัฐบาล และผ่านทางระบบ Cisco Webex Meetings โดยมี นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธาน นางพงษ์สวาท กายอรุณสุทธิ์ ปลัดกระทรวงยุติธรรม เป็นรองประธาน นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ ปฏิบัติหน้าที่ผู้อํานวยการสํานักงานป้องกันและปราบปรามการทรมานและการกระทําให้บุคคลสูญหาย และคณะเจ้าหน้าที่จากสํานักงานป้องกันและปราบปรามการทรมานและการกระทําให้บุคคลสูญหาย เป็นฝ่ายเลขานุการการประชุมฯ
ในการประชุมฯ ดังกล่าว ที่ประชุมได้รับทราบร่วมกันถึง (๑) สถานะและสาระสําคัญของพระราชบัญญัติฯ (๒) ผลการดําเนินงานของคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ และคณะอนุกรรมการฯ (๓) ผลการดําเนินงานของคณะกรรมการขับเคลื่อนการดําเนินงานตามร่างพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. .... และ (๔) ผลการรับเรื่องร้องเรียนเกี่ยวกับความผิดตามพระราชบัญญัติฯ จากหน่วยงานที่เกี่ยวข้อง
นอกจากนั้น ที่ประชุมได้ร่วมกันพิจารณา (๑) การดําเนินการต่อกรณีเรื่องค้างการพิจารณาจากคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ และคณะอนุกรรมการฯ (๒) การพิจารณาแนวทางการปฏิบัติงานตามพระราชบัญญัติฯ ได้แก่ ร่างระเบียบคณะกรรมการฯ ว่าด้วยการบันทึกภาพและเสียงในขณะจับและควบคุม การแจ้งการควบคุมตัว การบันทึกข้อมูลเกี่ยวกับผู้ถูกควบคุมตัว ร่างแบบบันทึกข้อมูลเกี่ยวกับผู้ถูกควบคุมตัวตามมาตรา ๒๓ แห่ง พ.ร.บ.ฯ ระบบรับแจ้งการควบคุมตัว การแต่งตั้งคณะอนุกรรมการภายใต้คณะกรรมการฯ การมอบหมายหน่วยงานให้ดําเนินการตามพระราชบัญญัติฯ รวมถึงได้มีการหารือถึงปัญหา อุปสรรค และข้อท้าทายในการดําเนินงานตามพระราชบัญญัติฯ ด้วย ทั้งนี้ ที่ประชุมมีมติให้ฝ่ายเลขานุการดําเนินการยกร่างคําสั่งแต่งตั้งคณะอนุกรรมการฯ และจัดประชุมเพื่อพิจารณาปรับแก้แนวทางการดําเนินงานตามพระราชบัญญัติฯ ในรายละเอียดต่อไป